European Blues Challenge: Suomen osakilpailu
Blues-musiikin “euroviisujen” Suomen edustaja valitaan vuodelle 2027.
Blues-musiikin “euroviisujen” Suomen edustaja valitaan vuodelle 2027. Eurooppalaisten bluestoimijoiden kattojärjestö European Blues Union (EBU) on jo 15 vuoden ajan järjestänyt eri puolilla Eurooppaa European Blues Challenge (EBC) -tapahtuman, jota voidaan hyvällä syyllä kutsua bluesmusiikin euroviisuiksi. Näihin EBC-kisoihin on vuosittain lähettänyt edustajiaan reilut 20 maata. Suomi on ollut aina mukana (vuodesta 2011 lähtien). Kukin EBU:n jäsenvaltio järjestää tahollaan oman kansallisen edustajansa valinnan. Suomessa ehdokkaiksi ilmoittautuneiden bluesyhtyeiden ja -sooloartistien joukosta tähän kilpailuun valittiin neljä kokoonpanoa, joiden esikarsinnan suorittivat European Blues Unionin (EBU) suomalaiset aktiivijäsenet. Suomen lopullisen EBC 2027 -kilpailuedustajan valitsee (järjestäjistä) riippumaton asiantuntijaraati tässä Malmitalon konsertissa. Kilpailu alkaa kello 18.00 ja jokainen yhtye soittaa 20 minuuttia. Varsinainen EBC 2027 -tapahtuma pidetään Portugalin Vila do Conde’ssa 8.–10. huhtikuuta 2027. Malmitalosta on tullut vuosien varrella merkittävä bluesmusiikin areena Helsingissä. Suomen EBC 2027 -edustajan valinta suoritetaan nyt ensimmäistä kertaa Malmitalossa yhteistyönä Finnish Blues Societyn (FBS) kanssa. Kesto: 3t 30min, sis 20 min väliajan